CELEX: 32006R0430
Language: sl
Date: 2006-03-15 00:00:00
Title: Uredba Komisije (ES) št. 430/2006 z dne  15. marca 2006  o odobritvi postopkov preverjanja skladnosti s standardi trženja za sveže sadje in zelenjavo, ki se uporabljajo v Senegalu pred uvozom v Skupnost

16.3.2006   
            
            
               SL
            
            
               Uradni list Evropske unije
            
            
               L 79/7
            
         
      UREDBA KOMISIJE (ES) št. 430/2006
   z dne 15. marca 2006
   o odobritvi postopkov preverjanja skladnosti s standardi trženja za sveže sadje in zelenjavo, ki se uporabljajo v Senegalu pred uvozom v Skupnost
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1), in zlasti člena 10 Uredbe,
   ob upoštevanju naslednjega:
   
               (1)
            
            
               Člen 7 Uredbe Komisije (ES) št. 1148/2001 z dne 12. junija 2001 o preverjanju skladnosti s standardi trženja, ki se uporabljajo za sveže sadje in zelenjavo (2) določa pogoje za odobritev postopkov preverjanja skladnosti, ki ga pred uvozom v Skupnost opravijo tretje države, ki to želijo.
            
         
               (2)
            
            
               Senegalske oblasti so na Komisijo naslovile zahtevo za odobritev postopkov preverjanja, ki spadajo pod pristojnost Direktorata za varstvo rastlin Ministrstva za kmetijstvo in vodo. Ta zahteva navaja, da ima zadevni direktorat potrebno osebje, opremo in objekte za preverjanje, da uporablja metode, ki so enakovredne tistim iz člena 9 Uredbe (ES) št. 1148/2001, in da sadje in zelenjava, ki se izvažata iz Senegala v Skupnost, ustrezata standardom trženja Skupnosti.
            
         
               (3)
            
            
               Podatki, ki jih je Komisija dobila od držav članic v obdobju od leta 2001 do leta 2005, kažejo, da so bili pri uvozu svežega sadja in zelenjave iz Senegala redki primeri, kjer ne bi bili upoštevani standardi trženja.
            
         
               (4)
            
            
               Zato je treba preverjanja skladnosti, ki jih izvaja Senegal, odobriti z veljavnostjo od dneva izvajanja postopka upravnega sodelovanja iz člena 7(8) Uredbe (ES) št. 1148/2001.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –
            
         SPREJELA NASLEDNJO UREDBO:
   Člen 1
   Preverjanje skladnosti s standardi trženja, ki se uporabljajo za sveže sadje in zelenjavo, in ga Senegal izvaja pred uvozom v Skupnost, se odobri v skladu s členom 7 Uredbe (ES) št. 1148/2001.
   Člen 2
   Podatki o državnem organu in inšpekcijskem organu v Senegalu iz drugega pododstavka člena 7(2) Uredbe (ES) št. 1148/2001 so navedeni v Prilogi k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   Uporabljati se začne z datumom objave obvestila iz člena 7(8) Uredbe (ES) št. 1148/2001 o vzpostavitvi upravnega sodelovanja med Skupnostjo in Senegalom v seriji C Uradnega lista Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. marca 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (2)  UL L 156, 13.6.2001, str. 9. Uredba, kakor je bila nazadnje spremenjena z Uredbo (ES) št. 408/2003 (UL L 62, 6.3.2003, str. 8).
   
      PRILOGA
      Državni organ iz člena 7(2) Uredbe (ES) št. 1148/2001:
      
                  Ministère de l’Agriculture et de l’Hydraulique
               
            
                  Direction de la protection des végétaux
               
            
                  BP 20054 Thiaroye Dakar
               
            
                  Senegal
               
            
                  Tel. (221) 834 03 97
               
            
                  Faks (221) 834 28 54/834 42 90
               
            
                  E-pošta: almhanne@hotmail.com
               
            
                  almhanne@yahoo.fr
               
            Inšpekcijski organ v smislu člena 7(2) Uredbe (ES) št. 1148/2001:
      
                  Ministère de l’Agriculture et de l’Hydraulique
               
            
                  Direction de la protection des végétaux
               
            
                  Bureau qualité de la Division Législation et Contrôle phytosanitaire
               
            
                  Tel. (221) 834 03 97
               
            
                  Faks (221) 834 28 54
               
            
                  E-pošta: dpv1@sentoo.sn
               
            
                  almhanne@yahoo.fr